Рәфыйк Таҗетдинов

Рәфыйк Таҗетдинов, Рәфыйк Зәкәрия улы Таҗетдинов (1961 елның 19 гыйнвары, ТАССР, Чүпрәле районы, Иске Кәкерле — 2017 елның  21 мае, Казан) — виртуоз музыкант (балалайкачы), композитор, җырчы, педагог, Казан дәүләт мәдәният институты профессоры, ТР халык артисты.

 Тәрҗемәи хәле 
200px|thumb|right|Рәфыйк Таҗетдинов
1961 елның 19 гыйнварында ТАССР Чүпрәле районы Иске Кәкерле авылында туган. Чүпрәле балалар музыка мәктәбенең баян сыйныфын, Казан музыка укуханәсенең халык уен кораллары бүлегендә балалайка сыйныфын (Роза Халитова-Әмирханова сыйныфы), Казан дәүләт мәдәният институтын (1988, проф. Валентин Волобуев сыйныфы) тәмамлаган.
1987 елдан Казан дәүләт мәдәният институтында эшли, музыка сәнгате факультетының музыка - уен коралында башкару кафедрасы профессоры.

 Иҗаты 
Барлык уен коралларында (баян, курай, балалайка, фортепиано һ.б.), нотага карамыйча уйный алучы виртуоз музыкант.
1984-1988 елларда, Казан дәүләт мәдәният һәм сәнгать академиясендә укыганда, Мәскәү, Ленинград һ.б. шәһәрләрдә концертларда катнаша, Бөтенсоюз телевидениесендә төшә.

1988 елда беренче аудиальбомын чыгарган.

Туниста халыкара фольклор фестивалендә (1996, 1997, 1999), Австрия шәһәрләрендә (1994), Каһирә, Исмәгыйлия шәһәрләрендә (Мисыр) гастрольләрдә (1996, 1998) була.

2001 елда компакт-диск һәм ике аудиоальбом чыгарган.

 Бүләкләре, мактаулы исемнәре 
 1980 Халык башкаручыларының бөтенроссия Урал кубогы конкурсы (Магнитогорски) – 1нче урын ТР башкаласы сайты.
 1993 Халыкара бәйге (Клингенталь, Алмания) — лауреат
 1993 Халыкара бәйге (Кастельфидардо, Италия) — Гран-при, Дөнья кубогы (баянчы Әбүзәр Фәйзуллин белән дуэт)
 1994 Халыкара бәйге (Сант-Этьен, Франция) — Гран-при (баянчы Әбүзәр Фәйзуллин белән дуэт)
 1994 Халыкара бәйге (Andrezieux-Boutheon, Франция) — Гран-при
 1994 Татарстанның атказанган артисты
  Татарстанның халык артисты

 Гаиләсе 
Өйләнгән, балалары Диана, Аделя, Аида.

2017 елның 21 маенда Казанда вафат. Казанның Константиновка бистәсе зиратында җирләнгән.

 Искәрмәләр 

 Сылтамалар 

  Рәфыйк Таҗетдинов
 Скончался народный артист  Рафик Тазетдинов. ИА Татар-информ, 21.05.2017
  Вконтактедагы төркеме
  Скончался народный артист РТ, уроженец Дрожжановского района Рафик Тазетдинов. «Туган як» (газета), 22.05.2017 

 Моны да карагыз 

Төркем:Казан музыка училищесын тәмамлаучылар
Төркем:Казан дәүләт мәдәният һәм сәнгать университетын тәмамлаучылар
Төркем:Татарстанның халык артистлары
Төркем:Вуз укытучылары
Төркем:Музыкантлар
Төркем:Җырчылар